《送曾云巢被召》
宋代·罗茂良

泰华山人上赤墀，上嗟安在见何迟。
老於尚父投竿日，少似辕生对策时。
怨鹤惊猿辞旧隐，鞭鸾笞凤总新知。
早陈经国平边策，归领云巢旧住持。

作者简介：罗茂良，号竹谷，庐陵（今江西吉安）人。大经父。与杨长孺、曾三异相唱和。事见《鹤林玉露》甲编卷二、六，乙编卷五，《象台首末》卷三。今录诗三首。